Boku teleminorasi. Boku Teleminorasi (ozarb. "Baki Televiziya Qullesi") — Ozarbayjon poytaxti Bokuda joylashgan teleminora. Balandligi 310 metr boʻlib, Ozarbayjonning eng baland binosi hisoblanadi. Boku Teleminorasi dunyoda balandligi boʻyicha 34-oʻrinni egallaydi. Tarixi. Boku Teleminorasi SSSR Vazirlar Kengashi qarori va Ozarbayjon SSR Aloqa Vazirligi buyurtmasi asosida SSSR Aloqa Vazirligi instituti loyihasi boʻyicha qurilishi boshlandi. Qurilish ishlari 1979-yilda boshlandi. Loyiha dasturi boʻyicha qurilish ishlari 1985-yilda nihoyasiga yetishi kerak edi. Biroq baʼzi sabablarga koʻra qurilish ishlari muayyan muddatga toʻxtatildi. Teleminora qurilishi 1993-yilda davom etildi va 1996-yilda Boku Teleminorasi tantanali ravishda ochildi. 2008-yilda Boku Teleminorasida kapital rekonstruksiya ishlari olib borildi va 27-qavatda (175-metrda) shahar manzarasini aks etuvchi aylanma restoran barpo etildi.